4.
Vyhodnotenie pripomienok mestských častí 
k návrhu dodatku 
Štatútu hlavného mesta Slovenskej republiky Bratislavy
na doplnenie čl. 56 odsekom 4 a čl. 57 odsekom 3
podľa uznesenia Mestského zastupiteľstva hlavného mesta Slovenskej republiky Bratislavy č. 632/2012 zo dňa 27. 06. 2012

Mestské zastupiteľstvo hlavného mesta Slovenskej republiky Bratislavy na svojom zasadnutí dňa 27.06.2012 prijalo uznesenie č. 632/2012, kde v časti D žiada primátora hlavného mesta Slovenskej republiky Bratislavy, aby zahájil práce na novelizácii Štatútu hlavného mesta Slovenskej republiky Bratislavy (ďalej len „Štatút“):
1.	doplnenie čl. 56 ods. 4 v znení Bratislava poskytne mestským častiam raz za štvrťrok k 15. dňu nasledujúceho mesiaca po uplynutí štvrťroka zoznam nehnuteľností nachádzajúcich sa na území príslušnej mestskej časti, za ktoré bola vyrubená daň z nehnuteľností s uvedením výšky vyrubenej dane a s jej výpočtom.
2.	doplnenie čl. 57 ods. 3 Mestská časť oznámi Bratislave raz za štvrťrok rozdiely vo vyrubení dane za nehnuteľnosti nachádzajúce sa na území mestskej časti, zistené na základe svojej evidencie a zoznamu predloženého Bratislavou podľa čl. 56 ods. 4.

Zadanie vyplývajúce z uznesenia č. 632/2012 bolo preformulované podľa legislatívnych pravidiel do nasledovného návrhu znenia dodatku Štatútu čl. 56 ods. 4 a čl. 57 ods. 3:

Dodatok č. ...
Štatútu hlavného mesta Slovenskej republiky Bratislavy
z  ...............
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona č. 535/2008 Z. z. ustanovuje:

Čl. I 
Štatút hlavného mesta Slovenskej republiky Bratislavy v znení dodatkov č. 1 až č. 6 sa dopĺňa takto:

1.	Čl. 56 sa dopĺňa odsekom 4, ktorý znie:
„(4) Bratislava poskytne mestskej časti raz za kalendárny štvrťrok zoznam nehnuteľností nachádzajúcich sa na území mestskej časti, za ktoré bola vyrubená daň z nehnuteľností s uvedením výšky vyrubenej dane a s jej výpočtom, a to do 15. dňa mesiaca nasledujúceho po uplynutí kalendárneho štvrťroka.“.

2.	Čl. 57 sa dopĺňa odsekom 3, ktorý znie:
„(3) Mestská časť oznámi Bratislave rozdiel vo výške vyrubenej dane z nehnuteľností zistený na základe vlastnej evidencie a zoznamu predloženého Bratislavou podľa čl. 56 ods. 4.“.

Čl. II
Tento dodatok nadobúda účinnosť ................... .

Mestské časti Bratislavy zaslali k návrhu dodatku Štatútu pripomienky nasledovného charakteru:

A. S návrhom dodatku Štatútu ako celku nesúhlasí 5 mestských častí (Rusovce, Ružinov, Devínska Nová Ves, Vajnory a Vrakuňa).
B. S návrhom dodatku Štatútu v časti doplnenia čl. 57 odsekom 3 nesúhlasia 3 mestské časti (Čunovo, Petržalka, Dúbravka), z toho s doplnením čl. 56 odsekom 4 súhlasia 2 mestské časti (Čunovo, Petržalka); 1 mestská časť (Dúbravka) hodnotí návrh o rozšírenie čl. 56 o odsek 4  ako akceptovateľnú informáciu pre mestskú časť . 
C. až E.
Pripomienky k zneniu návrhu dodatku Štatútu uviedlo 5 mestských častí (Nové Mesto, Devín, Jarovce, Podunajské Biskupice a Rača). 
D. S návrhom dodatku Štatútu súhlasia bez pripomienok 4 mestské časti (Karlova Ves, Staré Mesto, Lamač, Záhorská Bystrica). 
	Návrh znenia dodatku Štatútu 	Navrhovateľ mestská časť Bratislava-	
A.	Nesúhlas s návrhom dodatku Štatútu ako celku (5 mestských časti).	Rusovce, Ružinov, Devínska Nová Ves, Vajnory, Vrakuňa	
B.	Súhlas s doplnením čl. 56 ods. 4, súčasne nesúhlas s doplnením čl. 57 ods. 3 a žiada vypustiť znenie čl. 57 ods. 3 z návrhu dodatku Štatútu (3 mestské časti).	Čunovo, Petržalka, Dúbravka 	
	Pripomienky: (5 mestských častí)
	Nové Mesto, Devín, Jarovce, Podunajské Biskupice, Rača	
C.	Navrhované znenie čl. 56 ods. 4:
,,(4) Bratislava poskytne mestskej časti raz za [alt I. kalendárny štvrťrok | alt. II. polrok] zoznam daňovníkov a ich nehnuteľností s uvedením výmery pri pozemkoch, zastavanej plochy pri stavbách, prípadne počet podlaží s uvedením druhu využitia pre daňové účely.“	Nové Mesto (alt. I), 
Devín, Jarovce, Podunajské Biskupice (alt. II)	
D.	Navrhované znenie čl. 57 ods. 3:
,,(3) Mestská časť v prípade zistenia rozdielov medzi údajmi poskytnutými podľa ods. 4 a údajmi zistenými pri konaní v jednotlivých agendách sumárne polročne oznámi zistené rozdiely Bratislave.“.	Nové Mesto,
Devín,
Jarovce, Podunajské Biskupice	
E.	Zmena v navrhovanom znení dodatku štatútu čl. 56 ods. 4:
„(4) Bratislava poskytne mestskej časti raz za kalendárny štvrťrok zoznam nehnuteľností nachádzajúcich sa na území mestskej časti, za ktoré bola vyrubená daň z nehnuteľností s uvedením výšky vyrubenej dane a s jej výpočtom, a to do 15. dňa mesiaca nasledujúceho po uplynutí kalendárneho štvrťroka v písomnej aj v elektronickej forme.“.

Zmena v čl. 57 ods. 3 v znení prijatého uznesenia č. 632/212 z 27.6.2012:
3. doplnenie čl. 57 ods. 3 Mestská časť oznámi Bratislave raz za štvrťrok rozdiely vo vyrubení dane za nehnuteľnosti nachádzajúce sa na území mestskej časti, zistené na základe svojej evidencie nehnuteľností nachádzajúcich sa na území mestskej časti a zoznamu predloženého Bratislavou podľa čl. 56 ods. 4.
Z dôvodu, že znenie uznesenia č. 632/2012 bolo prijaté a zmena jeho znenia nie je predmetom návrhu dodatku Štatútu, navrhovaná zmena znamená nasledovnú úpravu znenia návrhu dodatku Štatútu čl. 57 ods. 3:
„(3) Mestská časť oznámi Bratislave raz za štvrťrok rozdiel vo výške vyrubenej dane z nehnuteľností zistený rozdiely zistené na základe vlastnej evidencie nehnuteľností nachádzajúcich sa na území mestskej časti a zoznamu predloženého Bratislavou podľa čl. 56 ods. 4.“.
	Rača

Rača	
D.	Súhlas s návrhom dodatku Štatútu s doplnením čl. 56 odsekom 4 a čl. 57 odsekom 3 v navrhovanom znení (4 mestské časti). 	Karlova Ves, Staré Mesto, Lamač, Záhorská Bystrica	

Vyhodnotenie pripomienok

Pripomienky, resp. stanoviská mestských častí k návrhu dodatku Štatútu doplnenie čl. 56 odsekom 4 a čl. 57 odsekom 3“ sú obsahovo značne protichodné od súhlasu až po nesúhlas s návrhom dodatku Štatútu ako celku. 

Cieľom návrhu dodatku Štatútu je dosiahnuť:
1. Úplnosť zdanenia všetkých nehnuteľností nachádzajúcich sa na katastrálnych územiach mestských častí.
2. Správnosť zdanenia najmä v prípadoch, kde to zákon č. 582/2004 Z. z. umožňuje podľa účelu využívania stavby alebo podľa účelu využívania bytových priestorov.

Pripomienky mestských častí Bratislavy k návrhu dodatku štatútu boli dňa 03.04.2013 prerokované v komisii pre zlepšenie efektívnosti výberu dane z nehnuteľností. Komisia opätovne zhodnotila výmenu informácií ako užitočnú s výsledným efektom zvýšenia výberu dane z nehnuteľností.

Komisia vzala do úvahy, že daň z nehnuteľností sa vyrubuje raz ročne (aj keď sa platí v splátkach). Z tohto dôvodu navrhuje prispôsobiť termín zaslania  zoznamu nehnuteľností v čl. 56 ods. 4 raz ročne. Zoznam nehnuteľností bude obsahovať výmeru pri pozemkoch, výmeru zastavanej plochy pri stavbách a počet podlaží, výmeru podlahovej plochy pri bytoch a nebytových priestoroch, s uvedením druhu využitia pre daňové účely.

Komisia navrhuje upraviť znenie článku 57 ods. 3 s tým, že mestské časti budú poskytovať zistené rozdiely priebežne (nevyžaduje sa hromadne v jednom termíne) a legislatívne sa upresní výraz „údajmi zistenými pri konaní v jednotlivých agendách“.
  
Postup po prerokovaní návrhu štatútu alebo jeho dodatku v komisiách mestského zastupiteľstva sa určuje v čl. 103 ods. 2 Štatútu nasledovne: „Po prerokovaní návrhu štatútu alebo jeho dodatku v komisiách mestského zastupiteľstva požiada primátor starostov mestských častí o písomné stanovisko miestneho zastupiteľstva k návrhu štatútu alebo jeho dodatku. Písomné stanovisko miestneho zastupiteľstva musí obsahovať súhlasné alebo nesúhlasné vyjadrenie, na iné vyjadrenia sa neprihliada. Starosta doručí primátorovi písomné stanovisko miestneho zastupiteľstva do dvoch mesiacov odo dňa požiadania. V prípade, že starosta v tejto lehote písomné stanovisko miestneho zastupiteľstva nedoručí, má sa za to, že miestne zastupiteľstvo s predloženým návrhom súhlasí.“.

Na základe výsledkov vyššie uvedeného vyhodnotenia pripomienkového konania návrhu dodatku Štatútu na doplnenie čl. 56 odsekom 4 a na doplnenie čl. 57 odsekom 3, sa uvádza upravený návrh znenia dodatku Štatútu nasledovne:

Dodatok č. ...
Štatútu hlavného mesta Slovenskej republiky Bratislavy
z  ...............
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona č. 535/2008 Z. z. ustanovuje:

Čl. I 
Štatút hlavného mesta Slovenskej republiky Bratislavy v znení dodatkov č. 1 až č. ... sa dopĺňa takto:

3.	Čl. 56 sa dopĺňa odsekom 4, ktorý znie:
„(4) Bratislava poskytne mestskej časti raz ročne do 30. júna zoznam nehnuteľností nachádzajúcich sa na území mestskej časti, za ktoré bola vyrubená daň z nehnuteľností s uvedením výmery pri pozemkoch, zastavanej plochy pri stavbách, vrátane počtu podlaží, podlahovej plochy pri bytoch a nebytových priestoroch a druhu využitia pre daňové účely. V roku 2013 poskytne Bratislava mestskej časti údaje podľa prvej vety do 30. septembra.“.

4.	Čl. 57 sa dopĺňa odsekom 3, ktorý znie:
„(3) Mestská časť oznámi Bratislave rozdiely medzi údajmi poskytnutými Bratislavou podľa čl. 56 ods. 4 a údajmi zistenými mestskou časťou pri výkone svojich kompetencií. Mestská časť oznámi Bratislave rozdiely priebežne po ich zistení.“.

Čl. II
Tento dodatok nadobúda účinnosť ...................

Milan Ftáčnik
primátor

V Bratislave, 03.04.2013
Spracoval:
oddelenie miestnych daní a poplatkov
Magistrátu hlavného mesta Slovenskej republiky
Bratislavy